L’alumnat de segon de primària del Col·legi La Fontaine descobreix com es treballa a l’Ajuntament
2025-07-24

Aquest matí, l’Ajuntament de Burjassot ha rebut una visita molt especial. Les xiquetes i els xiquets de la classe de segon de primària del Col·legi La Fontaine han tingut l’oportunitat de conéixer, de primera mà, com es treballa en el Consistori, els seus diferents departaments i fins i tot han tingut l’oportunitat de conéixer a l’alcalde, Rafa García.

L’alumnat ha aprofitat la seua estada en alcaldia per a fer-li una entrevista a García que ha contestat amb gran il·lusió a les preguntes a través de les quals també han pogut conéixer una mica millor el gran treball que realitza i que redunda en benefici de les veïnes i els veïns del municipi.

Abans de finalitzar la visita, la classe li ha entregat a l’alcalde un quadern, elaborat per les alumnes i els alumnes en el col·le, en el qual han creat diferents dibuixos representant l’Ajuntament i el treball que en ell es desenvolupa.